Istisu
Istisu (azer. İstisu) arba Džermadžuras (arm. Ջերմաջուր) – gyvenvietė, faktiškai patenkanti į Kalnų Karabacho (Arcacho) Respubliką, Šaumjano rajoną. Oficialiai priklauso Azerbaidžanui, Kelbečero rajonui, bet nuo 1993 m. užimta armėnų kaip Kalnų Karabacho „saugos zona“. Gyvenvietė yra Mažojo Kaukazo pašlaitėje, prie Tertero aukštupio. Veda kelias Kelbečeras–Jarmukas. Trykšta karštosios versmės, pilstomas mineralinis vanduo.